CELEX: 62021CN0510
Language: mt
Date: 2021-08-19 00:00:00
Title: Kawża C-510/21: Talba għal deċiżjoni preliminari mressqa mill-Oberster Gerichtshof (l-Awstrija) fid-19 ta’ Awwissu 2021 – DB vs Austrian Airlines AG

20.12.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 513/15
            
         
      Talba għal deċiżjoni preliminari mressqa mill-Oberster Gerichtshof (l-Awstrija) fid-19 ta’ Awwissu 2021 – DB vs Austrian Airlines AG
      (Kawża C-510/21)
      (2021/C 513/23)
      Lingwa tal-kawża: il-Ġermaniż
      
         Qorti tar-rinviju
      
      Oberster Gerichtshof
      
         Partijiet fil-kawża prinċipali
      
      
         Rikorrent: DB
      
         Konvenut: Austrian Airlines AG
      
         Domandi preliminari
      
      
                  1)
               
               
                  L-ewwel kura medika mogħtija lil passiġġier li jinsab fuq inġenju tal-ajru wara inċident fis-sens tal-Artikolu 17(1) tal-Konvenzjoni għall-Unifikazzjoni ta’ Ċerti Regoli għat-Trasport Internazzjonali bl-Ajru (il-Konvenzjoni ta’ Montréal) iffirmata fid-9 ta’ Diċembru 1999 mill-Komunità Ewropea u approvata f’isem din tal-aħħar permezz tad-Deċiżjoni tal-Kunsill 2001/539/KE tal-5 ta’ April 2001 dwar il-konklużjoni tal-Komunità Ewropea tal-Konvenzjoni għall-Unifikazzjoni ta’ Ċerti Regoli għat-Trasport Internazzjoni bl-Ajru (il-Konvenzjoni ta’ Montreal) (1), għandha titqies, flimkien mal-fatt dannuż, bħala l-istess avveniment li kkawża l-inċident meta din il-kura tkun wasslet għal offiża fuq il-persuna li tkun separata minn dawk li rriżultaw mill-inċident innifsu?
               
            
                  2)
               
               
                  Fil-każ li l-ewwel domanda tingħata risposta fin-negattiv:
                  L-Artikolu 29 tal-Konvenzjoni ta’ Montréal jipprekludi azzjoni għal kumpens għad-dannu kkawżata mill-ewwel kura medika mogħtija meta din tiġi effettivament eżerċitata qabel l-iskadenza tat-terminu ta’ preskrizzjoni previst mid-dritt nazzjonali, iżda wara l-iskadenza tat-terminu għall-preżentata ta’ rikors previst fl-Artikolu 35 ta’ din il-konvenzjoni?
               
            
         (1)  ĠU Edizzjoni Speċjali bil-Malti, Kapitolu 7, Vol. 5, p. 491.